OzLabs/hebrew-wiki-articles huggingface dataset:
סן קריסטובל דה לה לגונה

סן קריסטובל דה לה לגונה (בספרדית: San Cristóbal de La Laguna; לעיתים מקוצר ללה לגונה) היא עיר במחוז סנטה קרוס דה טנריפה בקהילה האוטונומית של האיים הקנריים בספרד. העיר נמצאת בצפון האי טנריפה והיא גובלת בתחום השיפוט של סנטה קרוס דה טנריפה, בירת המחוז ואחת משתי הבירות של הקהילה האוטונומית. בעיר מתגוררים 153,009 תושבים (נכון ל-2014), והיא העיר השלישית מבחינת גודל אוכלוסייתה באיים הקנריים, אחרי לאס פאלמאס דה גראן קנריה וסנטה קרוס דה טנריפה.

העיר נמצאת על מסלול הכביש TF-5, המקשר בין סנטה קרוס דה טנריפה ופוארטו דה לה קרוס בצדו המערבי של האי. כלכלת העיר מתבססת על חקלאות, גידול מקנה, תיירות ותעשייה. בעיר שוכנות אוניברסיטת לה לגונה, והקתדרלה של סן קריסטובל דה לה לגונה.

ב-1999 הוכרזה סן קריסטובל דה לה לגונה כאתר מורשת עולמית של אונסק"ו.

פלאסה דל אדלנטדו בסן קריסטובל דה לה לגונה

==היסטוריה==
עד בואם של הספרדים לאיים הקנריים במאה ה-15 שם העמק בו נמצאת העיר היה אַגֶרֶה והוא השתייך לאנגה, אחת הממלכות של הגואנצ'ים בטנריפה. בעמק היה בעבר מעין לגונה שהתייבשה והוא המקור של השם "לה לגונה".

ב-1494 התרחש במקום קרב אגרה, בו כוחות ספרד בהנהגת הקונקיסטאדור אלונסו פרנאנדס דה לוגו ניצחו את הגואנצ'ים וכיבוש טנריפה הושלם תוך שנים ספורות. בין 1496 ו-1497 פרנאנדס דה לוגו ייסד את העיר ותוך זמן קצר היא הפכה למושב של הקבילדו של טנריפה. בהמשך היא הפכה גם לבירה של כל האיים הקנריים.

במאה ה-18 ובמאה ה-19 אזור הנמל של לה לגונה החל לעלות בחשיבותו עד שהוא פוצל לעיר נפרדת - סנטה קרוס דה טנריפה. חשיבותה של סנטה קרוס עלתה בהדרגה על זו של לה לגונה וב-1833 פרננדו השביעי, מלך ספרד, הורה על העברת הבירה של האיים הקנריים לסנטה קרוס.

נכון לעכשיו זו עיר אוניברסיטאית ובעלת חשיבות דתית מכיוון שהיא היא מקום מושבה של הבישופות הקתולית של טנריפה, הכולל לא רק את האי טנריפה, אלא גם את האיים המערביים של האיים הקנריים (לה פלמה, לה גומרה ואל איירו).

==תאריכים חשובים==
*ה-14 בספטמבר: חג של ישו דה לה לגונה.
*יום ראשון השני של יולי: חג הקדוש בנדיקטוס מנורסיה.
*קורפוס כריסטי: 60 יום אחרי יום ראשון של חג הפסחא.
*השבוע הקדוש: 40 יום לאחר התענית.

==ערים תאומות==
* 
* 
* 

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:האיים הקנריים: ערים
קטגוריה:ספרד: אתרי מורשת עולמית
קטגוריה:טנריפה
קטגוריה:יישובים שהוקמו ב-1833
פולקר בק

פולקר בק (בגרמנית: Volker Beck; נולד ב-12 בדצמבר 1960 בשטוטגרט) הוא פוליטיקאי גרמני. 

בק, חבר מפלגת הירוקים הגרמנית, משמש כיושב-ראש הוועדה הפרלמנטרית ליחסי גרמניה–ישראל בבונדסטאג.
== ביוגרפיה ==
החל את הפעילות הציבורית שלו כדובר ארגון זכויות להט"ב גרמני במשך למעלה מ-10 שנים. בק משמש כדובר מפלגת הירוקים לענייני פנים ודת. הוא מתבלט במאבקו נגד אנטישמיות ושנאת זרים בגרמניה, וכן בתמיכתו במדינת ישראל. על פעילותו זו הוכרז פולקר בק ב-22 ביוני 2015 כזוכה בפרס "ליאו-בק". את הפרס מעניקה מאז 1957 המועצה המרכזית של יהודי גרמניה וזכו בו בעבר אישים כגון קנצלרית גרמניה אנגלה מרקל, נשיא גרמניה לשעבר כריסטיאן וולף ושר החוץ לשעבר, יושקה פישר. בנימוקים להענקת הפרס נכתב שבק משמש כ-"מודל למאבק בשנאה המודרנית כנגד ישראל והיהודים". 

בק הוא הומוסקסואל גלוי, ונודע גם בשל פעילותו ארוכת השנים בנושאי זכויות האדם בגרמניה ומחוצה לה – עם דגש על שוויון זכויות מלא לקהילת הלהט"ב. במאי 2006 נפצע במהלך מצעד הגאווה במוסקבה.

==קישורים חיצוניים==

* 

==הערות שוליים==

קטגוריה:פוליטיקאים להט"בים גרמנים
קטגוריה:פוליטיקאים גרמנים
קטגוריה:חברי הבונדסטאג
קטגוריה:גרמנים שנולדו ב-1960
קטגוריה:פוליטיקאים הומוסקסואלים
שניצל (סרט)

שניצל (באנגלית: Schnitzel) הוא סרט קצר מז'אנר המדע בדיוני-קומדיה ישראלי שכתב, הפיק וביים אסף אפשטיין ובו מככבים נוה צור, אולגה ברדוקוב, אריק משעלי, ניר מליק ועדי פלדמן.

==עלילה==
===תקציר===
חייזר מהחלל החיצון נוחת בסופרמרקט ולובש דמות של שניצל. נער צעיר, קובי צוקר (נוה צור), לוקח על עצמו אתגר שהוצב בפניו על ידי מושא אהבתו, מאיה קפלינסקי (אולגה ברדוקוב), של הבאת כמה פריטים עבורה מתוך הסופרמרקט. השיגעון מתחיל לחגוג כאשר קובי נכנס לסופר ופוגש שם את "שניצל" החייזר.

===דמויות===

==הפקה==
הסרט שניצל הופק בישראל בארבעה מקומות עיקריים. הסצינות בתוך הסופרמרקט צולמו בחצור הגלילית בעוד שהסצינות החיצוניות שלו צולמו במשמר השרון. סצינות אחרות כגון זו של הכביש הכפרי צולמה בגעש. הפקות אולפן התבצעו בתל אביב.

מוזיקה מקורית עבור הסרט נכתבה והופקה על ידי עמית פוזננסקי.

הסרט גם עושה שימוש באנימציה ממוחשבת ליצירת דמותו של "שניצל" החייזר ששולבה ונשזרה ביחד עם הצילומים החיים.

==פרסים==
* פסקול מקורי (עמית פוזננסקי) - פסטיבל הקולנוע של דרום קרוליינה (2015)
* סרט בינלאומי הכי טוב - פסטיבל הקולנוע של דרום קרוליינה (2015)
* סרט מדע בדיוני הכי טוב - פסטיבל הקולנוע הייארט (לבל, ויומינג) (2015)
* סרט התבגרות הכי טוב - פסטיבל הקולנוע של מנהטן (2015)
* מפיק הכי טוב של סרט זר - פסטיבל הקולנוע הבינלאומי במדריד (2015)

==קישורים חיצוניים==

* "[http://goschnitzel.com שניצל]", האתר הרשמי
* [https://vimeo.com/126011112 טריילר הסרט "שניצל"], באתר Vimeo
* [https://vimeo.com/167801045 ריאיון עם אסף אפשטיין על סרטו, "שניצל"], באתר Vimeo
* [http://www.thegeekieawards.com/schnitzel/ "שניצל" הסרט], באתר Geekie Awards
* [http://www.41nbc.com/2015/07/16/the-10th-annual-macon-film-festival-underway/ The 10th Annual Macon Film Festival underway], איליין רקלי, WMGT-TV ,NBC, July 17, 2015

==הערות שוליים==

קטגוריה:סרטים ישראליים קצרים
קטגוריה:סרטי 2014
קטגוריה:סרטי מדע בדיוני ופנטזיה ישראליים
קטגוריה:סרטים ישראליים משנת 2014
רובעי אמסטרדם

רובעי אמסטרדם או מחוזות אמסטרדם (בהולנדית: Stadsdelen Van Amsterdam) הם חלוקה אדמיניסטרטיבית שמפצלת את העיר אמסטרדם שבהולנד לשמונה רבעים (Stadsdelen) מוניציפליים.

לכל רובע יש ועדה מבצעת (Bestuurscommissie) שנבחרה מראש על ידי מועצת העיר המרכזית ודואגת לכל צורכי התושבים (כגון דרכונים ורישיונות נהיגה, איסוף אשפה, רווחה והיתרי בניה), דואגת לאתרים הפופולרים שבה (פארקים, מוזיאונים, חיי לילה ואירועים חברתיים, בידור ופנאי, רחובות כיכרות וגשרים) וקובעת חוקים חדשים הנכונים לאותו הרובע שבו היא שולטת.

==היסטוריה==
הרבעים הראשונים נקבעו בשנת 1981 והתמזגו עם רבעים אחרים שנוצרו בשנים מאוחרות יותר. כיום לאמסטרדם שמונה רבעים המכסים את כל חלקיה של העיר והם תוצאה של רפורמה גדולה שהתקיימה בשנת 2010. במערכת הרבעים הנוכחית לכל רובע מונים כ-80,000 עד כ-140,000 אלף איש אשר שווים בגודלם לכמות התושבים בעירייה ממוצעת.

==רובעי אמסטרדם==
* אמסטרדם המרכזית (Amsterdam Centrum)
* צפון אמסטרדם (Amsterdam Noord)
* מזרח אמסטרדם (Amsterdam Oost)
* דרום מזרח אמסטרדם (Amsterdam Zuidoost)
* דרום אמסטרדם (Amsterdam Zuid)
* מערב אמסטרדם (Amsterdam West)
* המערב החדש (Amsterdam Nieuw West)
* וסטפורט (Westpoort)

==קישורים חיצוניים==
[https://www.amsterdam.nl/gemeente/stadsdeelzoeker/stadsdeelzoeker/ הסבר על רבעי אמסטרדם] - אתר בשפה ההולנדית
<br>
[http://www.amsterdamhistorie.nl/buurten/ היסטוריה של רבעי אמסטרדם] - אתר בשפה הגרמנית

קטגוריה:אמסטרדם
בארה דה טיז'וקה

בארה דה טיז'וקה (בפורטוגזית: Barra da Tijuca), המכונה גם בקצרה "בארה", היא שכונה במערב העיר ריו דה ז'ניירו בברזיל, השוכנת לחוף האוקיינוס האטלנטי. העיר ידועה בחופים, נהרות ואגמים רבים, ובסגנון החיים המאפיין אותה.

בשכונה מתגוררת רק 4.7% מאוכלוסיית העיר, אך 30% מהמיסים של העיר נגבים בה; היא נחשבת לאחד האזורים המפותחים בברזיל. היא נבנתה ופותחה בעיקר החל משנות ה-70, על פי סטנדרטים מודרניים יחסית, כגון כבישים רחבים המהווים צירי תנועה מרכזיים. היא נחשבת כיום כשכונה המשלבת מודרניות, קיימות וטבע. השכונה תוכננה על ידי לוסיו קוסטה, שתכנן גם את העיר המודרנית ברזיליה. היא כוללת גנים רבים, מרכזי קניות, בנייני מגורים ואחוזות רחבות ידיים. 

הגידול באוכלוסיית השכונה הוא הגבוה ביותר בריו: מ-98,851 איש בשנת 1991, ל-174,353 בשנת 2000, ועד ל-300,823 בשנת 2010. תושבי השכונה מכונים "באריסטאס". היא נחשבת לשכונה בטוחה יחסית מבין שכונות המעמד הגבוה של ריו, מכיוון שאין בה פאבלות ופועלים בה כוחות ביטחון ציבוריים ופרטיים רבים. 

בארה אירחה במתקניה את מרבית אירועי אולימפיאדת 2016, המרכזי שבהם היה הכפר האולימפי.

==קישורים חיצוניים==

קטגוריה:ריו דה ז'ניירו: שכונות
צמר פלדה

ממוזער
צמר פלדה הוא מוצר תעשייתי העשוי פקעת של תיילים דקים, גמישים וחדים במיוחד. צמר הפלדה משמש לשיוף בעבודות גימור ותיקון של מוצרי עץ ומתכת, ניקוי כלי בית ועוד.
צמר הפלדה עשוי על פי רוב מפלדה דלת פחמן, אך גם מפלדת אל חלד. מוצר דומה מיוצר גם מפליז, ברונזה ונחושת.
צמר הפלדה תואר לראשונה כמוצר חדש בביטאון תעשיית הברזל והפלדה בארצות הברית בשנת1896.

== שימושים ==
[[ציור אור באמצעות צמר פלדה|ממוזער]]
צמר פלדה משמש בחרושת עץ ועם צבע ולכה. צמר פלדה משמש לעיתים קרובות לתהליכי ניקוי מקצועיים של זכוכית ופורצלן היות שהוא רך יותר מחומרים אלה, ומוריד שאריות מבלי לשרוט את משטח הבסיס כמו במירוק רגיל. בשימוש ביתי צמר פלדה יעיל מאוד בהסרת שאריות שומן מסירי בישול, וכן הסרת חלודה, אך שימוש בצמר פלדה על כלי אוכל מצופים טפלון פוגע בציפוי זה. במדינות רבות, נמכרות רפידות צמר פלדה ספוגות סבון לניקוי לבית.

שימוש נוסף לצמר פלדה הוא בהדברת מכרסמים, על ידי סתימת חורים קטנים שנוצרו על ידי מכרסמים בצמר פלדה גס נמנע המשך כרסום החור היות שנשיכת צמר הפלדה גורמת למכרסם כאב עז בפה. במקרה של בליעה, נגרם למכרסם נזק פנימי חמור שמוביל למוות.

צמר פלדה דק דליק מאוד באוויר. צמר פלדה דק מאוד יכול לשמש כחומר דליק במצבי חירום, ויכול לבעור גם כשהוא רטוב. צמר פלדה בוער מפיק ניצוצות רבים ומשמש בציורי אור.

== דרגות עובי ==
צמר פלדה מיוצר בדרגות עובי שונות. הסימון המקובל
הוא:

{| class="wikitable"
|-
! דרגת עובי !! קוד !! עובי (במ"מ) !! שימושים
|-
| סופר-דק || 0000# || <div class="mw-content-ltr">0.025</div> || ניקוי כלים עדינים וכיסויי עור לריהוט
|-
| אקסטרה-דק || 000# || <div class="mw-content-ltr">0.035</div> || ניקוי רהיטים, הסרת שאריות צבע ושעווה
|-
| דק מאוד || 00# || <div class="mw-content-ltr">0.04</div> || ניקוי מתכות בהירות כאלומיניום ונחושת, ניקוי כתמים מרצפות פרקט
|-
| דק || 0# || <div class="mw-content-ltr">0.05</div> || ניקוי כלי מטבח
|-
| בינוני || 1# || <div class="mw-content-ltr">0.06</div> || ניקוי צינורות ואביזרי נחושת, רצפות אבן ושיש
|-
| בינוני-עבה || 2# || <div class="mw-content-ltr">0.075</div> || ניקוי גס של זכוכית, שיוף שריטות בקרמיקה ומתכת
|-
| עבה || 3# || <div class="mw-content-ltr">0.09</div> || ניקוי מתכות קשות, תנורים, מנועים ומיכון כבד
|-
| אקסטרה-עבה || 4# || <div class="mw-content-ltr">0.1</div> || הסרת כתמי צבע עיקשים, חלודה, לכלוך וורנית
|}

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כלי ניקוי
קטגוריה:סיבים
קטגוריה:עיבוד מתכת
צ'ארלי בייקר

צ'ארלס דואן "צ'ארלי" בייקר ג'וניור (באנגלית: .Charles Duane Baker Jr; נולד ב-13 בנובמבר 1956) הוא פוליטיקאי אמריקאי חבר המפלגה הרפובליקנית, שכיהן כמושל מסצ'וסטס בין השנים 2015–2023. החל משנת 2023, הוא מכהן כנשיא התאחדות ספורט הקולג'ים הלאומי (NCAA).

==ביוגרפיה==
בייקר נולד באלמיירה שבמדינת ניו יורק. אביו היה תת-מזכיר לענייני בריאות ושירותי אנוש בממשלו של רונלד רייגן. הוא גדל בפרבר של בוסטון ולמד בבית ספר ציבורי במסצ'וסטס. ב-1979 סיים תואר ראשון באנגלית באוניברסיטת הרווארד וב-1986 סיים לימודי תואר שני באוניברסיטת נורת'ווסטרן.

בתקופת כהונתו של מושל מסצ'וסטס ויליאם ולד, עבד בייקר כמזכיר הבריאות ושירותי אנוש וכמזכיר המינהל והאוצר. ב-1999 מונה לנשיא ומנכ"ל ארגון שירותי הרפואה Harvard Vanguard Medical Associates, שסבל מאי סדרים כספיים. מינויו שיקם את הארגון בצורה דרסטית, עד שהפך בתקופת כהונתו לארגון הרפואה המוביל במדינה. בשנים 2004–2007 כיהן בייקר כראש מועצת סוומפסקוט. ב-2010 התמודד מטעם המפלגה הרפובליקנית בבחירות למשרת מושל מסצ'וסטס. הוא זכה ב-42% מקולות המצביעים לעומת 48.4% למושל המכהן דיבאל פטריק מהמפלגה הדמוקרטית. מסע הבחירות שלו נשען על פלטפורמה של שמרנות פיסקלית וליברליזם חברתי.

ב-2014 התמודד פעם נוספת למשרת מושל מסצ'וסטס וגבר בבחירות הכלליות על התובעת הכללית של המדינה, מרתה קואקלי, ברוב של 48.4% לעומת 46.5%. הוא הושבע לתפקיד בינואר 2015. נכון לאפריל 2017 בייקר הוא המושל הפופולרי ביותר בארצות הברית עם 75% תמיכה. ביוני 2017, לאחר החלטתו של הנשיא דונלד טראמפ להסיג את ארצות הברית מהסכם פריז, צירף בייקר את מסצ'וסטס לשותפות המדינות והערים האמריקאיות שהתחייבו להמשיך לקיים את דרישות ההסכם. בנובמבר 2018 נבחר לתקופת כהונה שנייה ברוב של 66.9%.

בייקר נשוי ואב לשלושה.

==קישורים חיצוניים==

* 

* [http://www.mass.gov/governor/biogovernor-baker-welcome.html צ'ארלי בייקר], באתר מושל מסצ'וסטס

==הערות שוליים==

קטגוריה:מושלי מסצ'וסטס
קטגוריה:מנכ"לים אמריקאים
קטגוריה:חברי המפלגה הרפובליקנית (ארצות הברית)
קטגוריה:בוגרי אוניברסיטת הרווארד
קטגוריה:בוגרי אוניברסיטת נורת'ווסטרן
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1956
טים ויזה

טים ויזה (בגרמנית: Tim Wiese; נולד ב-17 בדצמבר 1981) הוא כדורגלן עבר גרמני ששיחק בעמדת השוער.

==קריירת מועדונים== 
טים ויזה התחיל את הקריירה שלו במדי פורטונה קלן, שם שיחק 23 משחקים. בשנת 2001 עבר ויזה לקייזרסלאוטרן. בתחילה היה שחקן ספסל ושיחק בעיקר בקבוצת המילואים. בתחילת עונת 2002/03 ביסס ויזה את מעמדו כשוער הבכיר של קייזרסלאוטרן. בשנת 2005 עבר טים ויזה לוורדר ברמן. הוא החמיץ את החלק הראשון של העונה בגלל קרע ברצועה, ובפברואר ערך את הופעת הבכורה נגד שטוטגרט. בעונת 2006/07 ביסס את מעמדו כשוער הראשון של ברמן, והחמיץ רק שלושה משחקים באותה עונה. בעונת העפיל טים ויזה עם ברמן לגמר גביע אופ"א, בו הפסידה הקבוצה לשחטאר דונצק. בשנת 2012 חתם טים ויזה על חוזה בהופנהיים. ויזה שיחק בקבוצה בסך הכל עשרה משחקים, וב-21 בינואר 2014 החליט טים ויזה על עזיבה, יחד עם ההנהלה של הופנהיים.

==קריירה בינלאומית== 
את הופעת הבכורה שלו בנבחרת גרמניה ערך ויזה במשחק נגד נבחרת אנגליה ב-18 בנובמבר 2008. ויזה נכלל בסגל הגרמני למונדיאל 2010 וליורו 2012, אך לא שיחק בהם. ב-17 בספטמבר 2014 הודיע טים ויזה על פרישה.

== אחרי הפרישה ==
בשנת 2016 הצטרף ויזה לליגת ההיאבקות WWE.

==קישורים חיצוניים==

* 

קטגוריה:שוערי כדורגל גרמנים
קטגוריה:כדורגלני פורטונה קלן
קטגוריה:כדורגלני פ.צ. קייזרסלאוטרן
קטגוריה:כדורגלני ורדר ברמן
קטגוריה:כדורגלני הופנהיים
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:גרמנים שנולדו ב-1981
למורי ספורט

למורי ספורט (שם מדעי: Lepilemuridae) היא משפחה של למורים, על-משפחה של פרימטים החיים באי מדגסקר, ובה סוג יחיד למור ספורט (Lepilemur). הסוג הוא קרוב משפחה של המגלדאפיס הנכחד.

== מאפיינים ==
פרוות הלמורים חומה-אפורה או אדמונית מלמעלה וצהובה מלמטה והם בעלי זנב ארוך ושעיר. אורכם הממוצע 30–35 ס"מ, וראשם קצר ובעל עיניים גדולות ומחזירות אור לחיי שוטטות בחשיכה.

הלמורים מקפצים היטב בין העצים (ומכאן שמם), בעיקר כדי להימלט מטורפים כמו הפוסה. הם עצמם אוכלים בעיקר עלים ועשב.

חיים בבדידות ותוקפים כל למור שיסיג גבול, למעט נקבות בתקופת הרבייה.

==מיני הלמורים==
ישנם 26 מינים של למורי ספורט:
*Lepilemur aeeclis
*Lepilemur ahmansonorum
*Lepilemur ankaranensis
*Lepilemur betsileo
*Lepilemur dorsalis
*Lepilemur edwardsi
*Lepilemur fleuretae
*Lepilemur grewcockorum
*Lepilemur hollandorum
*Lepilemur hubbardorum
*Lepilemur jamesorum
*Lepilemur leucopus
*Lepilemur microdon
*Lepilemur milanoii
*Lepilemur mittermeieri
*Lepilemur mustelinus
*Lepilemur otto
*Lepilemur petteri
*Lepilemur randrianasoloi
*Lepilemur ruficaudatus
*Lepilemur sahamalazensis
*Lepilemur scottorum
*Lepilemur seali
*Lepilemur septentrionalis
*Lepilemur tymerlachsoni
*Lepilemur wrightae

==ראו גם==
* הפארק הלאומי מרוג'ג'י

==קישורים חיצוניים==

קטגוריה:בעלי חיים שתוארו ב-1851
קטגוריה:טקסונים שתוארו בידי איזידור ז'ופרואה סנט-אילר
קטגוריה:למורים
קטגוריה:משפחות מונוטופיות
ביל ליימביר

ויליאם "ביל" ליימביר הבן (באנגלית: .William "Bill" Laimbeer Jr) הוא שחקן עבר בליגת ה-NBA. את רוב הקריירה המקצועית שלו עשה בקבוצת דטרויט פיסטונס, איתה זכה בשתי אליפויות. ידוע בעיקר בשל סגנון המשחק הפיזי והקשוח שלו. נחשב לחלק מחבורת ה-"Bad boys" של דטרויט ביחד עם אייזיאה תומאס וג'ו דיומרס.

==קריירה כשחקן==
ליימביר נבחר בדראפט על ידי קליבלנד קאבלירס בשנת 1979 (בחירה 65 בסיבוב השלישי). הוא שיחק עונה אחת בקבוצת ברשיה מהליגה האיטלקית אותה סיים עם ממוצעים של 21.1 נקודות ו-12.5 ריבאונדים. בסיום העונה באיטליה חזר לשחק בשורות הקאבלירס. ב-16 בפברואר 1982 הוא הועבר בטרייד לדטרויט פיסטונס, בה שיחק עד סיום הקריירה שלו. במהלך קריירת המשחק שלו, ליימביר נחשב לאחד מהשחקנים הידועים לשמצה בליגה בשל סגנון המשחק הקשוח והפיזי שבא לידי ביטוי בביצוע עבירות רבות על יריביו. בנוסף הוא זכור כאחד השחקנים האלימים בתולדות הליגה. ליימביר ידוע בעיקר יכולותיו ההגנתיות, אך היה גם שחקן התקפי יעיל מאוד, בעל יכולת קליעה גבוהה מאוד מבחוץ עבור סנטר. במהלך הקריירה שלו הוא קלע למעלה מ-200 סלי שלוש. ליימביר זכה עם הפיסטונס בשתי אליפויות (1989, 1990) ונבחר 4 פעמים למשחק האולסטאר של ה-NBA (1983, 1984, 1985, 1987). הוא השחקן ה-19 בתולדות הליגה שהגיע ל-10,000 נקודות ו-10,000 ריבאונדים. למביר שיחק 685 משחקים רצופים (רצף שנעצר בעקבות השעיה), הרצף החמישי באורכו בתולדות הליגה. בתחילת 1993-94 הודיע על פרישה בעקבות פציעות חוזרות בגב ובברכיים. ליימביר מוביל את רשימת הריבאונדרים בתולדות המועדון.

==קריירה כמאמן==
במהלך עונת 2002 ליימביר מונה למאמן הראשי של קבוצת דטרויט שוק (Shock) בליגת ה-WNBA. שנה לאחר מכן הוא הוביל את המועדון לזכייה באליפות הראשונה שלו וזכה בתואר מאמן השנה. בעונת 2006 הוביל את הקבוצה לאליפות שנייה ושתי עונות לאחר מכן לאליפות השלישית. ביוני 2009 פרש מאימון הקבוצה עקב סיבות משפחתיות ומתוך רצון להפוך למאמן ראשי בליגת ה-NBA, אך נאלץ להסתפק בתפקיד עוזר מאמן בקבוצת מינסוטה טימברוולבס.
בעונת 2012 הוא שב לליגת ה-WNBA, כשמונה למאמן הראשי של קבוצת ניו יורק ליברטי. בסיום עונת 2014 הוחלט על סיום עבודתו בקבוצה, אך בתחילת עונת 2015 הוא מונה מחדש לתפקיד.

==קישורים חיצוניים==

* [http://www.nba.com/history/players/laimbeer_bio.html פרופיל השחקן באתר ה-NBA]

==הערות שוליים==

קטגוריה:בוסטון: אישים
קטגוריה:פרשני כדורסל אמריקאים
קטגוריה:כדורסלנים אמריקאים
קטגוריה:כדורסלני דטרויט פיסטונס
קטגוריה:כדורסלני קליבלנד קאבלירס
קטגוריה:מאמני כדורסל אמריקאים
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת נוטרדאם
קטגוריה:כדורסלנים ב-NBA שגופייתם הופרשה
קטגוריה:בחירות דראפט של קליבלנד קאבלירס
קטגוריה:מסצ'וסטס: כדורסלנים
קטגוריה:מאמני ליגת ה-WNBA
קטגוריה:אמריקאים שנולדו ב-1957
איחאר

איחאר (בספרדית: Híjar; באראגונית: Ixar, אישאר) היא עיירה הממוקמת במחוז טרואל בקהילה האוטונומית אראגון שבספרד.

העיירה ידעה את שיא פריחתה בשלהי ימי הביניים; ב-1483 הקים הדוכס חואן פרננדס דה-איחאר בית דפוס בארמונו, בתקופה שבה מהפכת הדפוס רק החלה את דרכה והייתה חדשה בספרד. בדפוס איחאר נדפסו גם ספרים עבריים בידי המדפיס אברהם אלאנתאנסי.

בתי העיירה השתמרו היטב וישנם בה מבנים מהמאה ה-15, ביניהם בית כנסת וכנסייה גותית-מודחארית בשם "סנטה מריה לה מאיור".

==קישורים חיצוניים==

* 

קטגוריה:אראגון: ערים
קטגוריה:ספרד: רשויות מקומיות
יוהאן פוסט

יוהאן פוסט (בגרמנית: Johann Fust; 1400 <small>C.</small> - 30 באוקטובר 1466) היה מדפיס גרמני.
== חייו ==
פוסט התפרסם כמי שמימן את ניסיונותיו של יוהאן גוטנברג להמצאת הדפוס המודרני, וזכה ברווחיו של גוטנברג מהמצאתו לאחר משפט שנערך ביניהם ובסיכומו עוקל בית הדפוס של גוטנברג לטובת פוסט. עובדה זו הקימה לו מבקרים שראו בו איש הון שניצל את מצוקתו הכלכלית של גוטנברג. אחרים ראו בו משקיע ראוי, שהיה הפטרון היחיד שהמשיך להאמין בגוטנברג ולהעניק לו חסות גם לאחר כישלונות ראשוניים של המצאתו.

פוסט השיא את בתו היחידה כריסטינה לעוזרו לשעבר של גוטנברג, פטר שפר, שהעיד לטובתו של פוסט נגד מעבידו. ויחד עם חתנו הקימו בית דפוס משלהם: "שפר&פוסט".

==קישורים חיצוניים==

* 

קטגוריה:מדפיסים
קטגוריה:ילידי 1400
קטגוריה:נפטרים ב-1466
מרוץ החברים למען חולי ה-ALS

מרוץ החברים למען חולי ה-ALS נערך מדי שנה, במטרה לעורר מודעות למחלת ה-ALS ולגייס תרומות למען קידום המחקר למציאת תרופה למחלה ולטובת תמיכה וסיוע לחולים ובני משפחותיהם.

ALS היא מחלת ניוון שרירים חשוכת מרפא הפוגעת ביכולת התנועה של החולים. החולים מאבדים את יכולתם לנוע, לאכול, לדבר ולנשום, והם נותרים "לכודים" בגופם בעוד מוחם עודנו צלול, והולכים לעולמם לרוב תוך 3–5 שנים.

את המירוץ יזם בשנת 2012 מנכ"ל עמותת "פרס לחיים", שי ראשוני, ספורטאי, טריאתלוניסט, "איש ברזל" אשר אובחן בגיל 45 כחולה ALS. בכך, חיבר שי את שני תחומי העיסוק העיקריים שלו - ארגון אירועי ספורט והמאבק למציאת תרופה למחלה. המירוץ מאורגן ומופק על ידי עמותת "פרס לחיים" ועמותת ישראלס, העוסקות בקידום מחקר ברמה הלאומית והבינ"ל למציאת רפואה למחלה חשוכת המרפא ובתמיכה וסיוע לחולים ומשפחותיהם, ההפקה נעזרת בצוות מתנדבים מסור החוזר שנה אחר שנה לפעול במסגרת המירוץ.

המירוץ נערך ברמת השרון, וכולל הפנינג משפחתי ושני מסלולי ריצה - האחד בן 2 ק"מ, והשני בן 4.2 ק"מ (עשירית המרתון). המסלולים נגישים לכיסאות גלגלים, ובין משתתפי המירוץ הרצים וההולכים, משתתפים גם חולי ALS מרחבי הארץ המלווים בחברים ובני משפחותיהם.

המירוץ צובר פופולריות נוספת מדי שנה עם העלייה במודעות למחלה ובמעורבות העממית במאבק למציאת תרופה - במירוץ הראשון שנערך השתתפו 1000 רצים, ובמירוץ הרביעי השתתפו למעלה מ-2000 רצים, חברים ומשפחות.
האירוע כולל בנוסף למירוץ, גם הפנינג משפחות ובו הפעלות מגוונות לילדים, מתנפחים, מתחם עיסויים גדול ומתחמי ישיבה.

משתתפי המירוץ מקבלים מדי שנה את חולצת המירוץ ופינוקים רבים שכולם תרומות של גופים מסחריים גדולים.
בשנת 2014 הושק קמפיין "החולצה הנכונה", קמפיין ברשתות החברתיות ובו הצטלמו מפורסמים רבים בארץ, מתחומים שונים עם חולצת המירוץ.

בשנת 2015, נרתמו מפורסמים רבים מסדרות ריאליטי, ארץ נהדרת ואחרים לצלם סרטון הקורא לאנשים להגיע למירוץ.

==קישורים חיצוניים==
* [http://www.prize4life.org.il/ עמותת "פרס לחיים"]
* [http://israls.org.il/ עמותת ישראלס]
* [http://heyevent.com/event/epdjw5dmpbefsa/-4-als עמוד האירוע של מרוץ החברים הרביעי]
* 

ALS
קטגוריה:רמת השרון: ספורט
פטר שפר (מדפיס)

פטר שֶׁפֶר (בגרמנית: Peter Schöffer; בשמו הלטיני: פטרוס שפר; סביבות 1425 – סביבות 1503) היה מדפיס גרמני בראשית מהפכת הדפוס. צורף, עורך דין ומלווה בריבית.

== ביוגרפיה ==
שפר, יליד גרנסהיים, למד בפריז ועבד כמעתיק כתבי יד, התמחה במלאכת הדפוס המודרני בבית הדפוס של יוהאן גוטנברג והיה לעוזרו העיקרי. לאחר השלמת הדפסת התנ"ך של גוטנברג ב-1455 העיד שפר לטובת יוהאן פוסט במשפט שניהל נגד גוטנברג, ולאחר העיקול שהוטל לפי דרישת פוסט על בית הדפוס של גוטנברג, חבר לפוסט והקים עמו את בית הדפוס של "שפר ופוסט".

פטר שפר נישא לכריסטינה, בתו היחידה של יוהאן פוסט, ובניהם המשיכו אחריו במלאכת הדפוס לתוך המחצית השנייה של המאה ה-16.

שפר הלך לעולמו במיינץ.

==הנצחתו==
דמותו של שפר ניצבת לצד דמותם של פוסט וגוטנברג באנדרטת גוטנברג בפרנקפורט. בעיר מולדתו גרנסהיים , הוצב פסל בדמותו, נושא בחיקו ספר. מותג הבירה "שפר-הופר" () נקרא כך על שם ביתה הראשון של מבשלת השיכר המייצרת אותו ששכנה בביתו של שפר במיינץ (Mainzer Schöfferhof), דמותו של שפר משמשת למיתוג המוצר.

הרומן "שולייתו של גוטנברג" ("Gutenberg's Apprentice") של אליס כריסטי מ-2014 עוסק בגנבת קניינו הרוחני של גוטנברג בהמצאת הדפוס המודרני.

==קישורים חיצוניים==

* 

קטגוריה:מדפיסים
קטגוריה:צורפים
קטגוריה:עורכי דין גרמנים
קטגוריה:בנקאים גרמנים
קטגוריה:ילידי 1420
קטגוריה:נפטרים ב-1503
אמסטרדם המרכזית

רובע אמסטרדם המרכזית (בהולנדית: Amsterdam Centrum) הוא הרובע הפנימי ביותר ואחד משמונה מחוזות של עיריית אמסטרדם, הולנד.
הרובע הוקם בשנת 2002 והיה האזור האחרון בעיר שקיבל מעמד שלטון עצמי הנשלט על ידי ועדה מבצעת (Bestuurscommissie).
הרובע משתרע על שטח של 8.04 קמ"ר (0.22 קמ"ר מים) ומכסה את חגורת התעלות של אמסטרדם.

== אתרים בעלי עניין ברובע זה ==
* שוק הפרחים
* חוויית היינקן
* ארמון המלוכה
* דה ואלן – רובע החלונות האדומים

=== כיכרות וגשרים ===
* דה דאם (De Dam)
* כיכר רמברנדט (Rembrandtplein)
* וטרלופליין
* מונטפליין
* נורדרמארקט

=== רחובות עיקריים ===
* דאמראק (Damrak)
* קלוורסטראט (Kalverstraat)
* רוקין

=== מוזיאונים ===
* מוזיאון בית רמברנדט
* בית אנה פרנק
* המוזיאון להיסטוריה יהודית

== גלריית תמונות ==
<gallery>
קובץ:View on the Sint Nicolaaskerk in Amsterdam-Centrum, in front of Central Station; photo in 2006.jpg|כנסיית סנט ניקולס
קובץ:Dam Plaza, Amsterdam.jpg|כיכר דאם
קובץ:Casa de Anna Frank.jpg|בית אנה פרנק
קובץ:Heineken Brewery, Amsterdam (2168144749).jpg|חוויית היינקן
</gallery>

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמסטרדם
לנה גוסלינג

לנה גוסלינג (בגרמנית: Lena Goeßling; נולדה ב-8 במרץ 1986) היא שחקנית כדורגל גרמנייה שמשחקת בעמדת הקישור.
==ביוגרפיה==
===קריירת מועדונים===
גוסלינג התחילה את הקריירה שלה בקבוצת הנוער של אופנבך, ואחרי כמה שנים עברה לקבוצת הנוער של סנדרן. אז היא עברה לגוטרסלו שם היא התחילה את הקריירה המקצוענית ושיחקה שם שלוש שנים. היא כבשה 7 שערים ב-35 משחקים. ב-2006 היא עברה לבאד נוינהאר, שיחקה שם 5 שנים וכבשה 19 שערים ב-97 משחקים. לאחר חמש שנים הודיעה גוסלינג על מעברה לקבוצת וולפסבורג.

==נבחרת גרמניה==
בפברואר 2008 גוסלינג ערכה את הופעת הבכורה שלה בנבחרת גרמניה במשחק נגד נבחרת סין. היא שיחקה באולימפיאדת בייג'ינג והטורניר הגדול הראשון שבו היא השתתפה היה מונדיאל 2011.

==קישורים חיצוניים==

קטגוריה:כדורגלניות גרמניות
קטגוריה:קשריות כדורגל גרמניות
קטגוריה:קשרי כדורגל גרמנים
קטגוריה:כדורגלניות וולפסבורג
קטגוריה:אלופות אולימפיות גרמניות: כדורגל
קטגוריה:כדורגלניות באולימפיאדת בייג'ינג (2008)
קטגוריה:כדורגלניות גרמניות באולימפיאדת ריו דה ז'ניירו (2016)
קטגוריה:גרמניות שנולדו ב-1986
קטגוריה:גרמנים שנולדו ב-1986
אל-קובייבה (רמלה)

חיילי צה"ל משקיפים על הכפר קוביבה לאחר כיבושו, מאי 1948
בית שהין התחתון; אחד משני שרידים של הכפר
אל-קוביבה (בערבית: القبيبة; מילולית: "כיפה קטנה") היה יישוב ערבי בנפת רמלה, כ-10.5 קילומטרים דרומית-מערבית לרמלה, שננטש ופונה במהלך מלחמת העצמאות. מעטים משרידיו נותרו כיום בקצה המערבי של רחובות.

==היסטוריה==
בקרבת האתר בו שכן הכפר נמצא תל שלף בו התגלו ממצאים מתקופת הברונזה ויש המזהים אותו עם אלתקה בנחלת שבט דן.

במאה ה-13 הוקם הכפר על ידי שבטי בדואים מחצי האי ערב. הכפר נקרא על שם קברו של השיח' גנדה, שהיה בעל כיפת אבן. כיום שוכן במקום מגדל מים.
לפני 1840 הגיעה לכפר קבוצת מוסלמים גדולה ממצרים. 

ב-14 בנובמבר 1917 התחולל על אדמות הכפר, קרב עיון קרא.

בשנת 1922 נמנו בכפר 519 תושבים ובמפקד של 1931 הגיע מספרם ל-800. בשנת 1932, בעקבות חשד שבית אריזה בנס ציונה הוצת על ידי ערבים מקובייבה, נכתב "עד עכשיו חיו פה השכנים העברים והערבים בשלום ושלוה".

בשנת 1937 פנו תושבי קובייבה בתזכיר לנציב העליון בו התלוננו על החובות הגבוהים הרובצים עליהם ועל כך שרוב אדמותיהם, כ-17,000 מתוך כ-24,000 דונם נמכרו ליהודים.

בסקר הכפרים בארץ ישראל שנערך ב-1945, הוערך מספר תושבי הכפר בכ-1,720 איש. והוא השתרע על שטח של 10,737 דונמים, מתוכם 1,397 דונמים בבעלות יהודית ו-451 דונמים של שטחים ציבוריים.
בבית הספר המקומי שנוסד ב-1929 למדו 344 תלמידים.

הכפר נכבש יחד עם הכפר הסמוך, זרנוגה, ב-27 במאי 1948 בידי חטיבת גבעתי (חטיבה 5) כחלק ממבצע בר יוחאי, שהיה השלב השני של מבצע ברק; רוב תושביו נמלטו עוד לפני ההתקפה או במהלכה. עם כיבושו, גורשו ממנו ככל הנראה התושבים המעטים שנותרו בו.
ב-24 עד 28 באוגוסט פינו חיילי גבעתי פליטים ערבים מן הכפרים קוביבה, זרנוגה ויבנא שהתאספו בשטח ממערב ליבנא.

התושבים הראשונים שהגיעו לכפר היו עולים חדשים מבולגריה שעזבו תוך זמן קצר.
לכפר הגיעו גם ראשוני "כפר הנגיד", ששהו במקום עד שעברו לאתר הקבע הנוכחי.
ב-1949 הגיעו לבתים הנטושים עולים מתימן. העולים לא קיבלו בעלות על הבתים.
על אדמות הכפר הוקם כפר גבירול. ב-1953 דווח על 75 עד מאה משפחות שהתגוררו בבתים הנטושים. בנוסף הוקמו בכפר גם צריפים וסך האוכלוסייה בכפר הוערכה ב-270 משפחות באותה שנה.
בשנת 1955 סופח הכפר לעיר רחובות.
מאוחר יותר הפך הכפר לשכונת "אבן גבירול" במערב העיר.

שני בתים מפוארים השוכנים על גבעה ונראים מכביש 411 הם בין השרידים הבודדים שנותרו מן הכפר. הבתים הוקמו בשנות ה-20 של המאה ה-20 בפאתי הכפר ונבנו על ידי האחים מוסא ורפעת שהין, מן המשפחות המכובדות ביותר באזור, שהתפרנסו מפרדסנות. הבתים הוגדרו כאתר לשימור.

בית הקברות של הכפר קוביבה נמצא ליד רחוב דולב בכפר גבירול והיה בשימוש בין המאות ה-13 וה-16.

== לקריאה נוספת ==
* ישראלה קומפטון, "רחובות – אתרים ומסלולים", הוצאת עיריית רחובות והחברה להגנת הטבע, מהדורה שנייה, 1995

==קישורים חיצוניים==

* שלומית בנימין, [http://www.theory-and-criticism.vanleer.org.il///NetisUtils/srvrutil_getPDF.aspx/XUWu9/%2F%2F29-5.pdf נוכחים נפקדים: המקרה של קוביבה/כפר גבירול], תיאוריה וביקורת, גיליון מס' 29, סתיו 2006
* מיכאל יעקובסון: [http://michaelarch.wordpress.com/2010/08/25/%d7%a1%d7%99%d7%91%d7%95%d7%91-%d7%91%d7%91%d7%99%d7%aa-%d7%9e%d7%95%d7%a1%d7%94-%d7%a9%d7%94%d7%99%d7%9f-%d7%a9%d7%91%d7%93%d7%a8%d7%95%d7%9d-%d7%a8%d7%97%d7%95%d7%91%d7%95%d7%aa/ מאמר על בתי שהין בתחומי כפר גבירול] באתר 'חלון אחורי', 8/2010.

==הערות שוליים==

קובייבה (אל-)
קטגוריה:יישובים שננטשו בשפלת יהודה
חוק ממשלת ויילס (1998)

חוק ממשלת ויילס (1998) (באנגלית: Government of Wales Act 1998) הוא חוק של הפרלמנט הבריטי שנחקק בעקבות משאל עם שנערך בויילס בשנת 1997.

החוק מגדיר את פעילותה של האספה הלאומית של ויילס, של נציב תלונות הציבור בוויילס, ושל מוסדות ולשיים נוספים. חוק ממשלת ויילס 1998 (GOWA 1998) אישר לאספה הלאומית תפקידי ביצוע (במילים אחרות, סמכויות וחובות) בתחומים כמו חקלאות, תרבות, פיתוח כלכלי, חינוך, בריאות, דיור, ממשל מקומי, שירותים חברתיים ותכנון. החוק נחקק על ידי ממשלת הלייבור בשנת 1998.

== ראו גם ==
* חוק סקוטלנד (1998)
* חוק ממשלת ויילס (2006)

== קישורים חיצוניים ==
* [http://www.legislation.gov.uk/ukpga/1998/38/introduction/enacted החוק במאגר החקיקה הבריטי]
* [http://www.legislation.gov.uk/ukpga/1998/38/pdfs/ukpga_19980038_en.pdf נוסח החוק המלא (באנגלית)]
==הערות שוליים==

קטגוריה:הממלכה המאוחדת: חוקים
קטגוריה:ויילס: פוליטיקה
אטלנטיקה

אטלנטיקה היא סדרת דרמה קומית ששודרה החל מ-9 ביולי 2015 ועד לסיומה ב-אוקטובר 2015 במשך 12 פרקים בחברת HOT. הסדרה מציגה את סיפורה של להקת הרוק הירושלמית אטלנטיקה, שמדשדשת כבר שנים בניסיון להגשים את החלום ולהוציא אלבום ראשון. את הסדרה כתבו רמי דוידוף ושגיא אזולאי, שהיו גם מיוצריה לצד עודד דוידוף.

== עלילת הסדרה ==
אטלנטיקה היא להקת רוק ירושלמית, שמדשדשת כבר שנים בניסיון להגשים את החלום ולהצליח בגדול. למרות כישרונם, ההתנהלות והיחסים הבעייתיים ביניהם מונעים מהם להתקדם, וגורמים להם להיראות כחבורת לוזרים שתקועה בעולם מאוד לא זוהר של פאבים אפלים וחיי לילה הזויים בעיר הקודש. עד הרגע שצחי נכנס לחיי הלהקה. ממדריך טיולים אפור הוא הופך למנג'ר הראשון של הלהקה, ויעשה הכל כדי שהם יצליחו ביחד, גם אם זה גובל בהסתבכות בפלילים ועבירות מוסריות קשות. נראה כאילו הייעוד של צחי הוא "אטלנטיקה", וההפך.

== דמויות ==
=== חברי הלהקה ===
*צחי מרמור כהן (טל פרידמן): מנג'ר הלהקה. היה בעברו מדריך טיולים. יעשה הכל למען הלהקה כדי שהם יצליחו, גם אם זה גובל בפלילים.
*שמואל (צידקי) צדקיהו (שלומי קוריאט): בסיסט הלהקה. דעתן, ציני וקמצן. חולם להיות מפיק מוזיקלי.
*בועז (בוזי) דוידיאן (אלון חמאווי): סולן הלהקה. זמר ממגנט ושרמנטי, שבעזרת הכריזמה שלו מצליח לסחוף אחריו את כל מי שיכול לשרת את האינטרסים שלו. אגואיסט, מפונק וחסר אחריות שרואה את עצמו ככוכב רוק ומתנהג כך.
*חואן פינאלס (בני אלדר): גיטריסט הלהקה. נגן מוכשר, ואלכוהוליסט שעובד כשומר במוזיאון "יד ושם", וחי עם אביו הערירי.
*גרישה (גיא) פרסנדוב (אנדרי בר): מתופף הלהקה.

=== דמויות נוספות ===
*מנו (יורם טולדנו): בעל בר "הינקיס". חבר טוב של חברי הלהקה. חולם לנגן יחד עם אטלנטיקה.
*הגר (רותי אסרסאי): ברמנית בבר "הינקיס". יפה, אינטליגנטית, חריפה וחסרת מעצורים. נוהגת לומר את האמת בפנים.
*שרגא (שי אביבי): חברו הטוב של צחי, מציל אותו מידי תאילנדים.
*שבי (ארנון צדוק): עבריין, פושע מפורסם, משתמש בקוקאין ביחד עם הגר, מנו חייב לו כסף.
*אלין (סמדר וולפמן): חברתו של בוזי. צרפתייה, אוהבת את המדינה. 
*ימית (יעל שושנה כהן): הייתה זמרת בלהקת "אטלנטיקה" עד שפרשה. 
*מועמר (לואי נופי): חבר של בוזי. 
*נטלי (לנה פאום): בחורה ערביה שעובדת בגן החיות התנ"כי. יוצאת עם חואן ונרצחת על רקע כבוד המשפחה בגלל שיצאה עם יהודי.
* אורלי סמדג'ה (אמירה בוזגלו): מנהלת הפקה מוזיקלית.
* חיים בירנבאום (שי גולדשטיין): מנהל חברת הצו השמיני.
*איב (ג'ולי פארנס): אחותה של אלין. נכנסת להריון מבוזי.

== קישורים חיצוניים ==

* [https://web.archive.org/web/20150826205503/http://hot-connect.co.il/magazine/category/atlantica/ "אטלנטיקה", באתר מגזין HOT-Connect]

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:הוט 3
קטגוריה:HOT: תוכניות וסדרות
מול 7

מול 7 שדרות, מבט מהאוויר

מול 7 היא רשת מרכזי מסחר אשר הוקמה על ידי קבוצת הודיה אחזקות. כיום כוללת הרשת שני מרכזי מסחר, בבאר שבע ובשדרות.
 
מרכז מול 7 בבאר שבע הוקם בשנת 2013 בשיתוף עם רשת רמי לוי שיווק השקמה, וכולל רשתות מזון, עשרות חנויות מותגים, בתי קפה וסופרמרקטים, הפרושים על פני כ-12,000 מ"ר, וכ-450 מקומות חניה המשרתים את תושבי באר שבע והסביבה.
 
מול 7 שדרות ממוקם בכניסה לשדרות, סמוך לתחנת הרכבת של העיר. המרכז כולל עשרות חנויות מותגים, בתי קפה, סופרמרקט ותחנת דלק המשרתים את תושבי שדרות, המועצה האזורית שער הנגב, המועצה האזורית אשכול ועוד. גודל המתחם כ-11,000 מ"ר וגם הוא כולל כ-450 מקומות חניה.

==קישורים חיצוניים==
* [http://www.mall7.co.il/ Mall7 ] - אתר מול 7 באר שבע
* [http://www.mall7-sderot.co.il/Catalog.aspx?id=4/ Mall7 ] - אתר מול 7 שדרות
* 
* 
* 
* [https://web.archive.org/web/20160303172324/http://m.nana10.co.il/Article/1142626?sid=120%2F שדרות: 120 מקומות עבודה יתווספו בזכות קניון חדש], באתר נענע10

קטגוריה:באר שבע: מרכזי קניות
קטגוריה:שדרות: מבנים
מחוזות ורמונט

מפת מחוזות ורמונט
במדינת ורמונט שבארצות הברית 14 מחוזות המכילים 255 רשויות ומקומות, בהם 237 עיירות, 9 ערים ו-9 אזורים לא מאוגדים (שאינם מוגדרים כרשות, עיר או עיירה).

הגדול שבמחוזות ורמונט הוא מחוז וינדזור (2,510 קמ"ר), הקטן שבהם הוא מחוז גרנד אייל (210 קמ"ר), והמאוכלס שבהם הוא מחוז שיטנדן (כ-156,545 תושבים). עיר הבירה, מונטפלייר, נמצאת במחוז וושינגטון.

==רשימת המחוזות==
מפת צפיפות אוכלוסין של ורמונט עם חלוקה למחוזות. מעודכן על סמך נתוני מפקד האוכלוסין של 2010
{| class="wikitable sortable"
|-
! מחוז
! שם בשפת המקור
! מושבי המחוז 
! שנת הקמתהמחוז
! data-sort-type="number" | אוכלוסייה נכון לשנת 2010
! data-sort-type="number" | שטח(קמ"ר)
|-
| מחוז אדיסון||Addison County||מידלברי||1785||36,821||1,995
|-
| מחוז בנינגטון||Bennington County||בנינגטון ומנצ'סטר||1779||37,125||1,751
|-
| מחוז קלדוניה||Caledonia County||סנט ג'ונסברי||1792||31,227||1,686
|-
| מחוז שיטנדן||Chittenden County||ברלינגטון||1787||156,545||1,396
|-
| מחוז אסקס||Essex County||גיידהול||1792||6,306||1,722
|-
| מחוז פרנקלין||Franklin County||סנט אולבנס||1792||47,746||1,650
|-
| מחוז גרנד אייל||Grand Isle County||נורת' הירו||1802||6,970||215
|-
| מחוז למוייל||Lamoille County||הייד פארק||1835||24,475||1,194
|-
| מחוז אורנג'||Orange Count||צ'לסי||1781||28,936||1,785
|-
| מחוז אורלינס||Orleans County||ניופורט||1792||27,231||1,805
|-
| מחוז ראטלנד||Rutland County||ראטלנד||1781||61,642||2,414
|-
| מחוז וושינגטון||Washington County||מונטפלייר||1810||59,534||1,787
|-
| מחוז וינדהאם||Windham County||ניופיין||1779||44,513||2,044
|-
| מחוז וינזדור||Windsor County||וודסטוק||1781||56,670||2,515
|-
|}

== קישורים חיצוניים ==
 

קטגוריה:ורמונט
ורמונט
קטגוריה:ורמונט: גאוגרפיה
מרסל ינסן

מרסל ינסן (בגרמנית Marcell Jansen; נולד ב-4 בנובמבר 1985) הוא כדורגלן עבר גרמני.

==קריירה==
מרסל ינסן החל את הקריירה שלו בקבוצת הנוער של בורוסיה מנשנגלדבך, שם שיחק 11 שנים, וקודם לקבוצת הבוגרים של המועדון בשנת 2004.

במחזור ה-16 של עונת 2004/2005, שיחק ינסן בהפסד 6-0 להרטה ברלין, ואף גרם לפנדל לחובת בורוסיה מנשנגלדבך. על אף זאת, המאמן דיק אדבוקאט שמר לו אמונים. באותה עונה סיימה בורוסיה מנשנגלדבך במקום ה-15, נקודה אחת בלבד מעל בוכום שסיימה במקום ה-16 וירדה ליגה. עונת 2005-2006 הייתה עונה טובה יותר עבור בורוסיה מנשנגלדבך, שסיימה במקום העשירי, אך בעונה שלאחר מגן ירדה גלאדבך לליגת המשנה, כאשר היא מסיימת במקום האחרון עם 26 נקודות בלבד. בתום אותה עונה עזב ינסן את גלאדבך לטובת באיירן מינכן, ששילמה עבורו עשרה מיליון אירו.

משחק הבכורה של מרסל ינסן בבאיירן מינכן היה בניצחון 3-0 על הנזה רוסטוק במחזור הפתיחה של עונת 2007/2008. באיירן מינכן זכתה באליפות באותה עונה, אך ינסן בחר לעזוב להמבורג, ששילמה עבורו 8 מיליון אירו באוגוסט 2008.

בדצמבר 2008 הבקיע מרסל ינסן את שער הבכורה שלו בהמבורג בניצחון 2-1 על פ.צ. קלן. ביוני 2012 האריך ינסן את החוזה עד 2015. ב-8 ביולי 2015 הודיע ינסן על פרישה בגיל 29 בלבד. המבורג הייתה שרויה במשבר ארוך ומתמשך ובמאבקי תחתית במשך כמה עונות ברציפות, ולכן הוחלט לבצע שינויים עמוקים בסגל, ולשחרר מספר שחקנים, וינסן ביניהם. ינסן הצהיר כי הוא לא רואה את עצמו משחק באף מועדון שאינו המבורג, ולכן נאלץ להודיע על פרישה, למרות שקיבל הצעות רבות ממועדונים אחרים.

==קריירה בינלאומית==
מרסל ינסן ערך את הופעת הבכורה שלו ב-3 בספטמבר 2005 בהפסד 2-0 לנבחרת סלובקיה בכדורגל. במוקדמות יורו 2008 הבקיע ינסן את שערו הראשון בנבחרת בניצחון 6-0 על נבחרת סן מרינו בכדורגל. ינסן נפצע לפני מונדיאל 2010, אך עדיין נכלל בסגל ונכנס כמחליף במשחקים נגד גאנה, ארגנטינה וספרד, ובמשחק מול אורוגוואי פתח בהרכב וכבש שער.

==קישורים חיצוניים==

* 

קטגוריה:גרמנים שנולדו ב-1985
קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני בורוסיה מנשנגלדבך
קטגוריה:כדורגלני באיירן מינכן
קטגוריה:כדורגלני המבורג
קטגוריה:מנשנגלדבך: כדורגלנים
קטגוריה:כדורגלני נבחרת גרמניה
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני מונדיאל 2010
OpenFabrics

ארגון OpenFabrics Alliance הוא מוסד ללא כוונת רווח המקדם את השימוש בטכנולוגיית גישה ישירה מרוחקת לזיכרון עבור טופולוגיית רשת מסוג switched fabric לשרתים ואחסון.

ארגון OpenFabrics Alliance מנסה לפתוח תכונה מבוססת קוד פתוח שיכולה לתמוך בשלוש הטכנולוגיות העיקריות של switched fabric: InfiniBand, RoCE ו-iWARP.

התוכנה כוללת שתי פקטות: האחת מבוססת על לינוקס ו-FreeBSD והשנייה על Microsoft Windows.

== קישורים חיצוניים ==
* 
* [http://openfabrics.org אתר הארגון]

קטגוריה:ארגונים
מחוזות ניו המפשייר

מפת מחוזות ניו המפשייר
במדינת ניו המפשייר שבארצות הברית ישנם 10 מחוזות. חמישה מן המחוזות נוצרו ב-1769, בעת שניו המפשייר עוד הייתה מושבה בריטית. רוב המחוזות נקראים על שם אמריקאים ובריטים בולטים, וכן על שמם של אזורים גאוגרפיים.

הגדול שבמחוזות ניו המפשייר הוא מחוז קוז (4,660 קמ"ר), הקטן שבהם הוא מחוז סטרפורד (960 קמ"ר), והמאוכלס שבהם הוא מחוז הילסבורו (כ-400,721 תושבים). עיר הבירה, קונקורד, נמצאת במרימק.

==רשימת המחוזות==
מפת צפיפות אוכלוסין של ניו המפשייר עם חלוקה למחוזות. מעודכן על סמך נתוני מפקד האוכלוסין של 2010
{| class="wikitable sortable"
|-
! מחוז
! שם בשפת המקור
! מושבי המחוז
! שנת הקמתהמחוז
! data-sort-type="number" | אוכלוסייה נכון לשנת 2010
! data-sort-type="number" | שטח(קמ"ר)
|-
| מחוז בלקנפ||Belknap County||לקוניה||1840||60,088||1,039
|-
| מחוז קארול||Carroll County||אוסיפי||1840||47,818||2,419
|-
| מחוז צ'שייר||Cheshire County||קין||1769||77,117||1,834
|-
| מחוז קוז||Coos County||לנקסטר||1803||33,055||4,665
|-
| מחוז גרפטון||Grafton County||נורת' הייברהיל||1769||89,118||4,439
|-
| מחוז הילסבורו||Hillsborough County||מנצ'סטר ונשואה||1769||400,721||2,269
|-
| מחוז מרימק||Merrimack County||קונקורד||1823||146,445||2,419
|-
| מחוז רוקינגהאם||Rockingham County||ברנטווד ||1769||295,223||1,800
|-
| מחוז סטרפורד||Strafford County||דובר||1769||123,143||956
|-
| מחוז סאליבן||Sullivan County||ניופורט||1827||43,742||1,391
|-
|}

== קישורים חיצוניים ==

קטגוריה:ניו המפשייר
ניו המפשייר
קטגוריה:ניו המפשייר: גאוגרפיה
מרדכי מייזל

קברו של מרדכי מייזל ב[[בית הקברות היהודי העתיק בפראג]]
בית העירייה היהודית בפראג, נבנה על ידי מייזל (השעות בשעון התחתון מיוצגות באותיות עבריות)
מרדכי (מישקה מארק) מייזל (בצ'כית: Miška Marek Meisel (Majzel); ה'רפ"ח, 1528 - ט' באדר ב' ה'שס"א, 13 במרץ 1601) היה יזם, מצנט ופילנתרופ יהודי תושב פראג, כיהן כראש הקהל של קהילת יהודי פראג, בנה את מוסדותיה ועיצב את דמותה במאה ה-16. בשל מעשי החסד והצדקה שלו, זכה לשבחים רבים מאישים מרכזיים בקהילה.

==קורות חיים==
נולד לשמואל מייזל ברובע היהודי של פראג. בשנת ה' רפ"ח. בצעירותו נרדפו יהודי פראג בידי פרדיננד הראשון, קיסר האימפריה הרומית הקדושה על רקע קנאות דתית-נוצרית, והוא ומשפחתו יחד עם שאר יהודי פראג נאלצו לעזוב פעמיים את העיר באופן זמני. מקור עושרו הרב שאפשר לו מאוחר יותר להיות פטרונה הכלכלי של יהדות פראג ולסייע לקיסרי האימפריה הרומית הקדושה במיוחד ב"מלחמות העות'מאניות", אינו ידוע.

יחד עם אשתו הראשונה חוה בנה את בית העירייה היהודית בפראג (שעודו קיים כיום) ואת "בית הכנסת הגבוה" בפראג שבו שכן בית הדין של הקהילה. עם אשתו השנייה, פרומט, בנה מייזל בין השנים 1590–1592 את בית הכנסת מייזל הקרוי על שמו ואת "הקלויז" המקומי ששימש את החברה קדישא המקומית. הוא ונשותיו תרמו למוסדות הקהילה כסף רב, שיפצו את הרובע היהודי והביאוהו לסטנדרטים המודרניים של אותם ימים, ריצפו את רחובות הרובע כולם, ובנו בית מרחץ ושירותים קהילתיים נוספים. במקביל תמכו בשכבות החלשות שבקהילה, במתן צדקה.

כך מתאר ההיסטוריון והמתמטיקאי בן הקהילה, דוד גנז בכרוניקה ההיסטורית שלו "צמח דוד" בהתלהבות, את פעילותו של מייזל בקהילה:

מייזל מימן חלק ניכר ממלחמותיו של קיסר האימפריה הרומית הקדושה, רודולף השני בעות'מאנים, ובתמורה לשירותיו הנאמנים הבטיח לו הקיסר כי יוכל להוריש את נכסיו לאחר מותו למי שירצה, ללא התערבות הקיסר וללא החרמת נכסיו.

מייזל נפטר בט' באדר ב' ה'שס"א, 13 במרץ 1601, ונקבר בבית הקברות היהודי העתיק בפראג. מצבת קברו חודשה שלוש פעמים: בשנים ה'תפ"ה, ה'תקי"ט וה'תר"י.

לאחר פטירתו ללא ילדים, החרים רודולף השני, קיסר האימפריה הרומית הקדושה את כל הונו שנאמד ב-500,000 זהובים, בתואנה שליהודים אין אזרחות בתחומי הקיסרות, מעמדם זהה לזה של שבויים ולפיכך אין חלים עליהם דיני ירושה. זאת למרות הבטחה שקיבל לפיה יוכל להוריש את נכסיו לבני אחיו. לאחר לחץ של עשירי הקהילה שרמזו כי ייתכן שבשל התקדים ייאלצו לעזוב את העיר ולהציל את רכושם, הסכים להקצות לאלמנתו פרומט קצבה של 4,000 זהובים.

==בתרבות==
דמותו של מייזל מככבת בפסאודואפיגרפיה "נפלאות מהר"ל" (פיטרקוב 1909) של הרב יהודה יודל רוזנברג, בפרק י"ב של הספר מתואר "מופת הראשון של המהר"ל על ידי הגולם" ובו נשלח הגולם מפראג להציל את מייזל מעלילת דם שרקם נגדו "טבח ערל אחד" שהיה חייב לו סכום כסף גדול וחשב להיפטר בדרך זו מחובו.

==קישורים חיצוניים==
* 
* 
* 
* 
* [http://www.deutsche-biographie.de/pnd136773370.html ביוגרפיה של מרדכי מייזל] במהדורה המקוונת של הביוגרפיה הגרמנית החדשה 
* 
* 
* 

==הערות שוליים==

קטגוריה:פראג: אישים
קטגוריה:יזמים יהודים
קטגוריה:נדבנים יהודים
קטגוריה:יהודים צ'כים
קטגוריה:יהודים הקבורים בבית הקברות היהודי העתיק בפראג
קטגוריה:ילידי 1528
קטגוריה:נפטרים ב-1601
1919 בספורט

בשל אירועי מלחמת העולם הראשונה חלק התחרויות לא נערכו.

== אופניים ==
* טור דה פראנס - פירמה לבו ()
* ג'ירו ד'איטליה - קונסטנטה ג'ירארדנגו ()

==טניס==
===המנצחות בתחרויות הגראנד סלאם===
* אליפות צרפת הפתוחה - התחרות לא נערכה
* אליפות וימבלדון - סוזן לנגלן ()
* אליפות ארצות הברית הפתוחה - הייזל וייטמן ()

===המנצחים בתחרויות הגראנד סלאם===
* אליפות אוסטרליה הפתוחה - אלג'רנון קינגסטון ()
* אליפות צרפת הפתוחה - התחרות לא נערכה
* אליפות וימבלדון - ג'רלד פטרסון () 
* אליפות ארצות הברית הפתוחה - ביל ג'ונסטון ()

===גביע דייוויס===

נבחרת אוסטרליה ניצחה את נבחרת בריטניה עם התוצאה 4:1

==כדורגל==
===קופה אמריקה===
* נבחרת ברזיל זוכה בטורניר.

===כדורגל לפי מדינות===
====איטליה====
*סרייה א' -התחרות לא נערכה.

====אנגליה====
* פרמייר ליג - החלה עונת 1919/1920.
* הגביע האנגלי - התחרות לא נערכה.

====ארגנטינה====
* ליגת העל הארגנטינאית, התאחדות AAF- בוקה ג'וניורס מבואנוס איירס זוכה באליפות
* ליגת העל הארגנטינאית, התאחדות AAmF - ראסינג קלוב מאבז'אנדה זוכה באליפות

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - "פאוליסטנה" זכה באליפות
* אליפות ריו דה ז'ניירו בכדורגל - פלומיננסה זכה באליפות

====גרמניה====
* בונדסליגה - התחרות לא נערכה.

====ספרד====
* גביע המלך הספרדי - "ארנס דה גטצ'" זכה בגביע.

===קבוצות שנוסדו===
====אירופה====
* לידס יונייטד - 
* מכבי בוקרשט - 
* ולנסיה - 
* סנט אטיין - 

==מרוץ מכוניות==
* מרוצי הגרנד פרי למכוניות - המרוץ לא נערך
* אינדי 500 - הוורד וולקוקס במכונית מתוצרת פיג'ו.

==שחייה==
===שיאי עולם===

====שחייניות====
* אתלדה בלייבטריי ()
16 באוגוסט בניו יורק, ארצות הברית - שיא עולם ראשון במשחה ל-400 מטר חופשי בתוצאה של 6:30.2 דקות 
* גרטרוד אדרלה ()
17 באוגוסט באינדיאנפוליס, ארצות הברית - שיא עולם ראשון במשחה ל-800 מטר חופשי בתוצאה של 13:19.0 דקות 

====שחיינים====
* נורמן רוס ()
9 באוקטובר בלוס אנג'לס, ארצות הברית - שיא עולם חדש במשחה ל-400 מטר חופשי בתוצאה של 5:14.6 דקות 

==קישורים חיצוניים==

קטגוריה:1919 בספורט
המכון הישראלי לקולנוע

המכון הישראלי לקולנוע היה עמותה ציבורית שפעלה לעידוד הקולנוע הישראלי.

המכון הוקם ב-1973 ביוזמת המועצה הציבורית לתרבות ולאמנות, פעל בתקצוב משרד החינוך והתרבות ונסגר ב-1998. בין פעילויות המכון:

*יחידה שעסקה בקידום המודעות לקולנוע ישראלי ברחבי העולם, וסייעה בארגון הקרנות סרטים ישראליים בפסטיבלי קולנוע בינלאומיים. 
*ארגון סדנאות, השתלמויות וערבי קולנוע בישראל.
*הקמת רשת מרצים ומועדוני קולנוע בפריפריה.
*חלוקת פרסים ליוצרי קולנוע.
*הקמה וניהול ספרייה בה נשמרו חומרי ארכיון של סרטים ישראלים. לאחר סגירת המכון עברה הספרייה לסינמטק תל אביב.
*הוצאה לאור של ביטאון מקצועי בשם "קולנוע".

בין מנהלי המכון לאורך השנים היו נחמן אינגבר (מנהלו הראשון), נסים דיין (1977), דן פיינרו, יוסי אורן, איתן גרין (1978–1979).

==קישורים חיצוניים==
* 

==הערות שוליים==

קטגוריה:קולנוע ישראלי
קטגוריה:ישראל: עמותות
קטגוריה:ישראל: ארגוני תרבות
הביוגרפיה הגרמנית החדשה

הביוגרפיה הגרמנית החדשה (בגרמנית: Neue Deutsche Biographie; בראשי תיבות: NDB) היא אנציקלופדיה ביוגרפית המפורסמת מאז 1953 בידי הוועדה ההיסטורית של האקדמיה למדעים של בוואריה .

הביוגרפיה הגרמנית החדשה נחשבת לאחד המקורות (סימוכין) הביוגרפיים הגרמנים החשובים ביותר, היא כוללת נכון לאפריל 2015, 25 כרכים ולמעלה מ-21,800 ערכי אישים. ה-NDB היא יורשתה של ה-ADB, הביוגרפיה הגרמנית הכללית ("Allgemeine Deutsche Biographie"), והמהדורה המודפסת שלה מתוכננת להסתיים ב-2020, אז תכלול לפי התוכנית 28 כרכים.

הביוגרפיות שבביוגרפיה החדשה, לצד אלו שבביוגרפיה הכללית, הועלו לרשת האינטרנט וניתן לחפש בהם באתר "ביוגרפיה גרמנית" .

==קישורים חיצוניים==
* 
* [http://www.deutsche-biographie.de/ אתר הביוגרפיה הגרמנית], מאפשר חיפוש בתוכני הביוגרפיה הגרמנית החדשה

קטגוריה:אנציקלופדיות בשפה הגרמנית
קטגוריה:אנציקלופדיות אינטרנט
קטגוריה:גרמניה: היסטוריה
אניקה קרהאן

אניקה קרהאן (בגרמנית: Annike Krahn נולדה ב-1 ביולי 1985 בבוכום) היא כדורגלנית עבר גרמניה.

==קריירה==
===קריירת מועדונים===
אניקה קרהאן התחילה לשחק כדורגל בגיל 4. היא שיחקה 8 עונות בדיסבורג 2001 ובמהלכם כבשה 8 גולים ב-146 משחקים. קרהאן הגיעה עם המועדון חמש פעמים למקום השני בבונדסליגה לנשים, כולל ארבע עונות ברציפות בין השנים 2005–2008. היא זכתה בגביע הגרמני פעמיים עם המועדון ובגביע ליגת האלופות לנשים של אופ"א בעונת 2008–2009.

במהלך טורניר המוקדמות לאליפות נשים של אופ"א נגד גלאזגו סיטי באוגוסט 2010, קרעה קרהאן את הרצועה הצולבת הקדמית בברך שמאל. היא החמיצה את כל העונה 2010–2011 בבונדסליגה ובשנת 2012 לאחר שמונה שנים עם דיסבורג 2001 עזבה את הקבוצה לטובת פריז סן-ז'רמן בה שיחקה 3 עונות, כבשה 2 שערים ב-52 משחקים והגיעה עם הקבוצה לגמר ליגת האלופות.

ב-2015 חתמה קרהאן על חוזה עם באייר לברקוזן בה שיחקה עד פרישתה ממשחק פעיל בשנת 2017.

===נבחרת גרמניה===
את הופעת הבכורה שלה בנבחרת גרמניה בכדורגל נשים עשתה במשחק נגד אוסטרליה ב-2005.
הטורניר הגדול הראשון שלה היה גביע העולם בכדורגל נשים ב-2007 בו הבקיעה את גול הבכורה שלה במשחק נגד קוריאה הצפונית.

היא זכתה עם הנבחרת הגרמנית במדליית ארד בכדורגל באולימפיאדת בייג'ינג ב-2008 ובמקום השביעי באליפות אירופה בכדורגל נשים 2009. היא שיחקה בנבחרת הגרמנית בגביע העולם בכדורגל נשים 2011. היא זכתה במדליית זהב עם הנבחרת הגרמנית בכדורגל באולימפיאדת ברזיל ב-2016.

באוגוסט 2016 פרשה מהשתתפות בנבחרת גרמניה.

==קישורים חיצוניים==

* 

==הערות שוליים==

קטגוריה:גרמניות שנולדו ב-1985
קטגוריה:גרמנים שנולדו ב-1985
קטגוריה:בלמות כדורגל
קטגוריה:אלופות אולימפיות גרמניות: כדורגל
קטגוריה:כדורגלניות גרמניות באולימפיאדת ריו דה ז'ניירו (2016)
הביוגרפיה הגרמנית הכללית

עמוד השער של אחד מ-56 כרכי הביוגרפיה הגרמנית הכללית
הביוגרפיה הגרמנית הכללית (בגרמנית: Allgemeine Deutsche Biographie; בראשי תיבות: ADB) היא אנציקלופדיה ביוגרפית שיצאה לאור בגרמניה בין השנים 1875–1912 (ובהדפסה חוזרת בין 1967–1971) על ידי הוועדה ההיסטורית של האקדמיה המלכותית למדעים של בוואריה , בעריכת רוכוס פון ליליינקרון .

הביוגרפיה משתרעת על פני 56 כרכים והיא כוללת סימוכין לביוגרפיות של כ-26,500 אנשים שמתו לפני 1900. היא הודפסה בלייפציג בהוצאת Duncker & Humblot.

פרויקט עוקב של הביוגרפיה, היא הביוגרפיה הגרמנית החדשה הלא-גמורה, שרואה אור החל משנות ה-50 של המאה ה-20. 

הביוגרפיות שבביוגרפיה הגרמנית הכללית (בטקסט מלא), לצד אלו שבביוגרפיה החדשה (אינדקס בלבד) הועלו לרשת האינטרנט וניתן לחפש בהם באתר "ביוגרפיה גרמנית" .

==קישורים חיצוניים==

* [http://www.deutsche-biographie.de/ אתר הביוגרפיה הגרמנית], מאפשר חיפוש בתוכני הביוגרפיה הגרמנית הכללית 
* טקסט מלא של כרכי הביוגרפיה הגרמנית הכללית בוויקיטקסט 

קטגוריה:אנציקלופדיות בשפה הגרמנית
קטגוריה:אנציקלופדיות אינטרנט
קטגוריה:גרמניה: היסטוריה
התנועה להתחדשות יהודית

[[ארתור וסקו, מהוגיה הבולטים של התנועה.]]
התנועה להתחדשות יהודית (אנגלית: Jewish Renewal) היא זרם דתי יהודי-אמריקני המתמקד בהיבטים המיסטיים והרוחניים במורשת היהודית ובחוויה הבלתי-אמצעית של האלוהי. היא שואבת רבות מהחסידות, הקבלה והאגדה ועוסקת בתפילה אקסטטית ומדיטציה כאמצעי להשגת התעלות רוחנית. מושג הדבקות החסידי הוא אחד מנדבכי הגותה, והיא מדגישה את חשיבות ההנהגה הכריזמטית של אישיה. לצד המקורות היהודיים, היא יונקת גם ממסורות מיסטיות אחרות, כמו בודהיזם ואסלאם סופי.

תנועת ההתחדשות מעודדת שילוב של פרקטיקות כריקוד, שירה, מוזיקה ואמנות בתוך טקסיה. היא מבקשת להשיג "תיקון עולם" באמצעות צדק סוציאלי, סובלנות, שלום ופמיניזם, המתבטא גם בכך שנשים הן שותפות שוות להווייה הדתית ושפה עוקפת-מגדר משמשת בתפילה לצד פניות לאלוהות בלשון נקבה. מוקד מקביל הוא "תיקון הלב", השגת שלווה וסיפוק נפשיים. התנועה חותרת ליצירת "הלכה אינטגרלית" התואמת עקרונות אלה. בין היתר, נטבע המושג "כשרות אקולוגית", הדורשת שהמזון הנצרך ייווצר תוך הימנעות מגרימת נזק סביבתי או העסקה נצלנית של עובדים. מנהיגה של התנועה, הרב זלמן שחטר-שלומי, הדגים את השקפתו כשדן באיסור לעסוק בגינון בשבת: "אם אתה לא אוהב את העבודה בגינה, ומבכר שתיעשה על ידי שכיר, אזי הגינון נחשב כמלאכה ואסור. אך אם אתה אוהב לגנן וזמן הפנאי היחיד שלך הוא בשבת, תן לגינון להיות חלק מעונג השבת שלך."

ראשיתה של התנועה ב-1962, כששחטר-שלומי עזב את תפקידו כמחזיר בתשובה באוניברסיטאות מטעם חסידות חב"ד והקים אגודה קטנה בשם "בני אור". בין היתר שיתף פעולה עם שלמה קרליבך, אף כי הלה היה קשור יותר לאורתודוקסיה. המסר שהפיץ, תוך הדגשת מיסטיקה וערכים אוניברסליים, התקבל בקרב ילדי הפרחים. בראשית שנות ה-70, כשהשמאל החדש האמריקאי נטה לגאווה שחורה קיצונית, החלו רדיקלים יהודים רבים להתחיל לטפח זהות עצמאית וחלקם פנו לדרכו של שלומי. בשנים אלה הצטרפו אליו הוגים בולטים כארתור וסקו ומייקל לרנר. תנועת ההתחדשות עסקה בסוגיות חברתיות כפירוז גרעיני וזכויות הומוסקסואלים. וסקו ייסד כתב-עת בשם "מנורה" ב-1979. ב-1985 שינו "בני אור" את שמם ל"פני האור", עוקף-המגדר. ב-1993 התמזגו שתי המסגרות ויצרו את 'אל"ף: ברית להתחדשות יהודית' (ALEPH: Alliance for Jewish Renewal). בעקבות המיסוד הוקמה גם תוכנית להכשרת רבנים וכן 'אהל"ה', אגודת הרבנים להתחדשות יהודית, שנוסדה ב-1998. ביטאונה של התנועה הוא כתב-העת תיקון. שחטר-שלומי והמנהיגים האחרים העדיפו להגדיר את תנועתם כ'תהליך' האמור להשפיע על הציבור היהודי ולא כזרם עצמאי.

נכון ל-2015, ישנן ארבעים ואחת חבורות וקהילות באל"ף, רובן בארצות הברית ושבע מחוץ לה. אהל"ה מונה כ-200 רבנים. בניגוד לרפורמים ולקונסרבטיבים, התנועה לא רק מקבלת נישואי תערובת בקרב הציבור אלא מתירה גם לרבניה להינשא ללא-יהודים.

==קישורים חיצוניים==
* [https://aleph.org/ אתר אל"ף]
* [http://ohalah.org/ אתר אהל"ה]
* [http://www.interfaithfamily.com/spirituality/denominations/Renewal_Judaism.shtml Renewal Judaism]

==הערות שוליים==

קטגוריה:זרמים ביהדות
קטגוריה:נאו-חסידות